สอบถามคุณค่ะพึ่งเป็นเดือนนี้ค่ะ...เวลามีอะไรกับแฟนวันต่อไปจะชอบมีเลือกออกในช่องคลอดค่ะ...ไม่ทราบสาเหตุ
สวัสดีค่ะ อาการเลือดออกทางช่องคลอดหลังการมีเพศสัมพันธ์นั้น อาจจะเกิดมาจาก การฉีกขาดของเยื่อบุช่องคลอดหรืออวัยวะเพศหลังการมีเพศสัมพันธ์ การมีเนื้องอกที่ปากมดลูก การติดเชื้อที่ช่องคลอดหรือปากมดลูก หรืออาจเป็นเลือดออกจากสาเหตุอื่นๆที่ไม่เกี่ยวกับการมีเพศสัมพันธ์โดยตรงเช่นเนื้องอกมดลูก เนื้องอกที่รังไข่ชนิดสร้างฮอร์โมนควรไปพบแพทย์เพื่อตรวจหาสาเหตุที่แน่ชัดต่อไป และควรไปตรวจคัดกรองมะเร็งปากมดลูกเป็นประจำทุกปี ในระหว่างนี้ควรงดการมีเพศสัมพันธ์และสังเกตอาการที่เลือดออกว่ายังออกมาอยู่หรือไม่ ร่วมกับไม่ซื้อยาปรับฮอร์โมนใดๆมาใช้เอง ไม่สวนล้างช่องคลอด